text: সময়ের কন্ঠস্বর, চট্রগ্রাম- সেনাবাহিনী স্বাধীনতা ও সার্বভৌমত্বের প্রতীক উল্লেখ করে প্রধানমন্ত্রী শেখ হাসিনা বলেছেন, 'সবসময় চাই আমাদের সেনাবাহিনী আধুনিক জ্ঞানসম্পন্ন হবে, সুপ্রশিক্ষিত হবে। সবসময় সেনাবাহিনী সর্বাধুনিক থাকবে। সেনাবাহিনী শান্তিরক্ষী মিশনেও সফলভাবে কাজ করে যাচ্ছে। যেখানেই কাজ করছে সেখানেই প্রশংসা পাচ্ছে। অত্যন্ত চৌকষ ও দক্ষ হিসবে আমরা তাদের গড়ে তুলতে সক্ষম হয়েছি।'
  তিনি বলেন, 'জাতির পিতার প্রণীত প্রতিরক্ষা নীতির আলোকে আওয়ামী লীগ ক্ষমতায় আসার পর থেকে আমরা সেনাবাহিনীকে আধুনিকায়নের বিভিন্ন পদক্ষেপ নিতে শুরু করি। নতুন নতুন ডিভিশন গঠন করি। আমরা সবসময় সেনাবাহিনীকে যুগোপযোগী দেখতে চাই, আন্তর্জাতিক মানসম্পন্ন করতে চাই।'